         



PARLAMENTUL ROMÂNIEI

CAMERA DEPUTAŢILOR
COMISIA JURIDICĂ, DE DISCIPLINĂ ŞI IMUNITĂŢI
Bucureşti, 18 iunie 2018
    PL-x 361/2018
RAPORT SUPLIMENTAR
asupra

 proiectului de Lege privind abilitarea Guvernului de a emite ordonanţe

În conformitate cu prevederile art. 95 şi art.115 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată spre dezbatere în fond, în procedură de urgenţă, cu proiectul de Lege privind abilitarea Guvernului de a emite ordonanţe, trimis cu adresa nr. PL-x 361 din 11 iunie 2018 şi înregistrat cu nr.4c-11/546 din 11 iunie 2018.
Camera Deputaţilor a hotărât, în şedinţa din ziua de 13 iunie 2018, în temeiul art.70 din Regulamentul Camerei Deputaţilor, republicat, să retrimită proiectul de lege comisiei sesizate în fond, în vederea examinării şi depunerii unui nou raport.
Consiliul Legislativ a avizat favorabil proiectul de lege, cu observaţii şi propuneri, conform adresei cu nr. 1 din 4 ianuarie 2018.                                                                                     

Senatul, în calitate de primă Cameră sesizată, a dezbătut şi adoptat proiectul de lege, în şedinţa din data de 4 iunie 2018.
Camera Deputaţilor este Cameră decizională, în conformitate cu dispoziţiile art.75 alin.(1) şi (3) din Constituţia României, republicată, şi ale art. 92 alin. (9) pct.1 din Regulamentul Camerei Deputaţilor, republicat, cu modificările şi completările ulterioare.

Proiectul de lege are ca obiect de reglementare abilitarea Guvernului de a emite ordonanţe în perioada cuprinsă între data încheierii primei sesiuni parlamentare ordinare a anului 2018 şi până la reluarea lucrărilor Parlamentului în cea de-a doua sesiune ordinară a anului 2018. 
Potrivit prevederilor art.115 alin.(1) din Constituţia României, republicată, abilitarea Guvernului se face doar pentru domenii care nu fac obiectul legilor organice. 
În situaţia menţionării generice a domeniilor în care se vor emite ordonanţe, fiecare caz în parte va trebui analizat cu ocazia elaborării proiectului de ordonanţă a Guvernului, astfel încât reglementările emise să nu cuprindă dispoziţii care ar fi de nivelul legilor organice.


Deoarece prin proiect se prevăd şi intervenţii asupra unor legi adoptate la nivel organic, precum şi asupra unor ordonanţe de urgenţă aprobate prin legi organice, este necesar ca schimbările dorite să se refere doar la dispoziţii cu caracter ordinar din cadrul respectivelor acte normative, pentru a se respecta deciziile Curţii Constituţionale în materie.

      
Proiectul de lege stabileşte următoarele domenii de reglementare pentru care se solicită abilitarea Guvernului de a emite ordonanţe pe perioada vacanţei parlamentare, şi anume:
I. FINANŢE PUBLICE ŞI ECONOMIE
II. AGRICULTURĂ ŞI DEZVOLTARE RURALĂ
III. TRANSPORTURI
IV. ADMINISTRAŢIE PUBLICĂ ŞI DEZVOLTARE REGIONALĂ
V. AFACERI INTERNE
VI. APĂRARE NAŢIONALĂ
VII. SĂNĂTATE
VIII. CULTURĂ ŞI IDENTITATE NAŢIONALĂ

IX. EDUCAŢIE NAŢIONALĂ
X. CERCETARE
XI. FONDURI EUROPENE
XII. COMUNICAŢII  ŞI SOCIETATE INFORMAŢIONALĂ
XIII. TURISM

XIV. Prorogarea sau modificarea unor termene prevăzute în acte normative cu putere de lege.
Proiectul de lege prevede ca ordonanţele emise de Guvern să fie supuse spre aprobare Parlamentului, potrivit procedurii legislative, până la reluarea lucrărilor Parlamentului în cea de-a doua sesiune ordinară a anului 2018. Nerespectarea termenului atrage încetarea efectelor ordonanţei.

În conformitate cu prevederile art.61 din Regulamentul Camerei Deputaţilor, republicat, membrii Comisiei juridice, de disciplină şi imunităţi au examinat proiectul de lege supus aprobării în şedinţa din ziua de 11 iunie 2018.

La şedinţa Comisiei juridice, de disciplină şi imunităţi, deputaţii au fost prezenţi conform listei de prezenţă.
La dezbaterea proiectului de lege au participat, în calitate de invitaţi din partea Guvernului României, domnul Viorel Ilie – ministru şi doamna Ştefania Birlibescu, secretar de stat - Ministerul pentru Relaţia cu Parlamentul, domnul Gheorghe Popa, secretar de stat - Ministerul Culturii şi Identităţii Naţionale,  doamna Carmen Elian, subsecretar de stat - Ministerul Comunicaţiilor şi  Societăţii Informaţionale, domnul Ion Iordăchescu, secretar de stat în Ministerul - Transporturilor, domnul Sorin Roşu Mareş, secretar de stat - Ministerul Agriculturii şi Dezvoltării Rurale, domnul Anghel Gheorghiu, secretar de stat - Ministerul Dezvoltării Regionale, Administraţiei Publice, doamna Mihaela Toader, secretar de stat – Ministerul Fondurilor Europene, domnul Florin Iura, secretar de stat - Ministerul Finanţelor Publice, domnul Dan Dumitrescu, secretar de stat – Ministerul Sănătăţii, domnul Ion Ghizdeanu, preşedinte - Casa Naţională de Pensii, Secretariatul General al Guvernului, domnul Ivan Constantin, secretar de stat – Ministerul Economiei, domnul Florian Daniel Geantă, preşedinte – Autoritatea pentru Administrarea Activelor Statului, domnul Ciprian Preda, secretar de stat – Ministerul Cercetării şi Inovării, domnul Necula Cătălin, director – Ministerul Afacerilor Interne, domnul Bogdan Tomoioaga, secretar de stat – Ministerul Turismului.

În urma dezbaterilor, membrii Comisiei juridice, de disciplină şi imunităţi au hotărât, cu majoritate de voturi (12 voturi “pentru”, 6 voturi “ împotrivă”), să propună plenului Camerei Deputaţilor un raport de adoptare a proiectului de Lege privind abilitarea Guvernului de a emite ordonanţe, cu amendamentele admise redate în Anexa nr.1 şi cu amendamentul respins redat în Anexa nr.2 la prezentul raport.
În temeiul art. 70 din Regulamentul Camerei Deputaţilor, republicat, cu modificările şi completările ulterioare, membrii Comisiei juridice, de disciplină şi imunităţi au examinat din nou proiectul de lege, în şedinţa din ziua de 18 iunie 2018.
Membrii comisiei au fost prezenţi la dezbaterea iniţiativei legislative conform listei de prezenţă.

În urma unei noi examinări a proiectului de lege şi a analizării opiniilor exprimate, membrii Comisiei juridice, de disciplină şi imunităţi au hotărât, cu majoritate de voturi, să propună plenului Camerei Deputaţilor, spre dezbatere şi adoptare, un raport suplimentar de adoptare a proiectului de Lege privind abilitarea Guvernului de a emite ordonanţe, cu amendamentele admise redate în Anexa nr.1 şi cu amendamentul respins redat în Anexa nr.2 la prezentul raport.
În raport cu obiectul şi conţinutul său, proiectul de lege face parte din categoria legilor ordinare şi urmează a fi adoptat în conformitate cu prevederile art.76 alin. (2) din Constituţia României, republicată.

                    PREŞEDINTE,                                     
                                            SECRETAR,

                   
           Eugen NICOLICEA





          Aida-Cristina CĂRUCERU

Întocmit,













Consilier parlamentar










Rodica Penescu
     Anexa nr.1
AMENDAMENTE ADMISE

	Nr. crt.
	Text Senat
	Text propus de comisie

(autorul amendamentului)
	Motivare/Observaţii

	1.
	Lege 

privind abilitarea Guvernului de a emite ordonanţe


	Nemodificat
	

	2.
	Art.l. - În temeiul art. 115 alin. (1) din Constituţia României, republicată, Guvernul este abilitat ca, de la data intrării în vigoare a prezentei legi, dar nu înainte de încheierea primei sesiuni ordinare a anului 2018, şi până la data de 31 august 2018, să emită ordonanţe în domenii care nu fac obiectul legilor organice, după cum urmează:
	Nemodificat


	

	3.
	I. FINANŢE PUBLICE ŞI ECONOMIE:
	Nemodificat


	

	4.
	1. rectificarea bugetului de stat pe anul 2018;
	Nemodificat


	

	5.
	2. rectificarea bugetului asigurărilor sociale de stat pe anul 2018;
	Nemodificat


	

	6.
	3. reglementarea unor măsuri fiscal-bugetare;
	Nemodificat


	

	7.
	4. modificarea şi completarea Ordonanţei Guvernului nr.26/2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participare majoritară, aprobată cu completări, prin Legea nr.47/2014, cu modificările şi completările ulterioare;
	Nemodificat


	

	8.
	5. reglementări privind societăţile mutuale de asigurare;
	Nemodificat


	

	9.
	6. reglementarea unor măsuri în domeniul inspecţiei economico-financiare;
	Nemodificat


	

	10.
	7. modificarea şi completarea Ordonanţei de urgenţă a Guvernului nr.64/2007 privind datoria publică, aprobată cu modificări şi completări prin Legea nr.109/2008, cu modificările şi completările ulterioare;
	Nemodificat


	Ordonanţa de urgenţă a Guvernului nr.64/2007 privind datoria publică, aprobată cu modificări şi completări prin Legea nr.109/2008, adoptată ca lege organică.

	11.
	8. reglementări privind serviciile de plată;
	Nemodificat


	

	12.
	9. modificarea şi completarea Ordonanţei de urgenţă a Guvernului nr.77/1999 privind unele măsuri pentru prevenirea incapacităţii de plată, aprobată cu modificări prin Legea nr.211/2001, cu modificările ulterioare;
	Nemodificat


	

	13.
	10. măsuri privind consolidarea poziţiei de acţionar a statului şi unele măsuri privind administrarea participaţiilor statului, precum şi modificarea unor acte normative specifice domeniului;
	Nemodificat


	

	14.
	11. modificarea şi completarea Ordonanţei Guvernului nr.80/2001 privind stabilirea unor normative de cheltuieli pentru autorităţile administraţiei publice şi instituţiile publice, aprobată cu modificări prin Legea nr.247/2002, cu modificările şi completările ulterioare;
	Nemodificat


	

	15.
	12. modificarea şi completarea Ordonanţei de urgenţă a Guvernului nr.51/1998 privind valorificarea unor active ale statului, republicată, cu modificările şi completările ulterioare.
	Nemodificat


	

	16.
	II. AGRICULTURĂ ŞI DEZVOLTARE RURALĂ:
	Nemodificat
	

	17.
	1. modificarea şi completarea unor acte normative din domeniul gestionării financiare a fondurilor europene nerambursabile aferente politicii agricole comune;
	Nemodificat


	

	18.
	-------------------------------------------------
	2. modificarea Ordonanţei de urgenţă a Guvernului nr.82/2011 privind unele măsuri de organizare a activităţii de îmbunătăţiri funciare, aprobată cu modificări şi completări prin Legea nr.199/2012, cu modificările şi completările ulterioare;

Autor amendament:

Guvernul României


	

	19.
	2. modificarea şi completarea Ordonanţei de urgenţă a Guvernului nr.92/2011 pentru aprobarea organizării unor acţiuni de informare şi promovare privind politicile aplicate în domeniul agriculturii şi dezvoltării rurale, în plan intern şi internaţional, aprobată cu modificări şi completări prin Legea nr.110/2012.
	3. Nemodificat
	Punctul 2 a devenit punctul 3 ca urmare a introducerii unui nou punct.

	20.
	III. TRANSPORTURI:
	Nemodificat


	

	21.
	1. modificarea şi completarea Ordonanţei Guvernului nr.26/2011 privind înfiinţarea Inspectoratului de Stat pentru Controlul în Transportul Rutier, aprobată cu modificări şi completări prin Legea nr.18/2012, cu modificările şi completările ulterioare;

	Nemodificat


	

	22.
	2. modificarea şi completarea Ordonanţei Guvernului nr.26/2009 privind înfiinţarea, organizarea şi funcţionarea Centrului de Investigaţii şi Analiză pentru Siguranţa Aviaţiei Civile, aprobată cu modificări prin Legea nr.55/2010, şi pentru abrogarea Ordonanţei Guvernului nr.51/1999 privind investigaţia tehnică a accidentelor şi incidentelor din aviaţia civilă, aprobată cu modificări şi completări prin Legea nr.794/2001;
	2. modificarea şi completarea Ordonanţei Guvernului nr.26/2009 privind înfiinţarea, organizarea şi funcţionarea Centrului de Investigaţii şi Analiză pentru Siguranţa Aviaţiei Civile, aprobată cu modificări prin Legea nr.55/2010;
Aprobat:

Comisia juridică, de disciplină şi imunităţi
	Punctul 2, Capitolul III, Art.1 grupează două intervenţii legislative distincte, asupra a două acte normative diferite. 


	23.
	-------------------------------------------------
	3. abrogarea Ordonanţei Guvernului nr.51/1999 privind investigaţia tehnică a accidentelor şi incidentelor din aviaţia civilă, aprobată cu modificări şi completări prin Legea nr.794/2001;
Aprobat:

Comisia juridică, de disciplină şi imunităţi

	

	24.
	3. modificarea şi completarea anexelor nr.1 şi 2 la Ordonanţa Guvernului nr.15/2002 privind aplicarea tarifului de utilizare şi a tarifului de trecere pe reţeaua de drumuri naţionale din România, aprobată cu modificări şi completări prin Legea nr.424/2002, cu modificările şi completările ulterioare.
	4. modificarea şi completarea anexelor nr.1 şi 2 la Ordonanţa Guvernului nr.15/2002 privind aplicarea tarifului de utilizare şi a tarifului de trecere pe reţeaua de drumuri naţionale din România, aprobată cu modificări şi completări prin Legea nr.424/2002, cu modificările şi completările ulterioare.
Aprobat:

Comisia juridică, de disciplină şi imunităţi

	- Renumerotarea punctului 3, care devine pct.4 ca urmare a introducerii unui nou punct.
- Ordonanţa Guvernului nr.15/2002 privind aplicarea tarifului de utilizare şi a tarifului de trecere pe reţeaua de drumuri naţionale din România, aprobată cu modificări şi completări prin Legea nr.424/2002, adoptată ca lege organică.

	25.
	IV. ADMINISTRAŢIE PUBLICĂ ŞI DEZVOLTARE REGIONALĂ:
	Nemodificat


	

	26.
	- măsuri privind reglementarea unor programe guvernamentale naţionale – construcţii, urbanism, educaţie, infrastructură şi social, reabilitare termică.
	Nemodificat


	

	27.
	V. AFACERI INTERNE:
	Nemodificat


	

	28.
	- instituirea unor măsuri privind însoţirea cu autovehicule ale poliţiei rutiere din cadrul Poliţiei Române a şefilor de delegaţii străine în perioada de exercitare a Preşedinţiei României la Consiliul Uniunii Europene 2019.
	Nemodificat


	

	29.
	-------------------------------------------------
	VI. APĂRARE NAŢIONALĂ:
	

	30.
	-------------------------------------------------
	1. măsuri în domeniul managementului resurselor umane pentru personalul militar al Ministerului Apărării Naţionale. 

Autor amendament:
Guvernul României

	

	31.
	
	2. ratificarea acordurilor între România şi alte state privind mormintele de război.

Autor amendament:

Guvernul României


	

	32.
	VI. SĂNĂTATE:
	VII. Nemodificat


	

	33.
	1. modificarea şi completarea Ordonanţei Guvernului nr.18/2009 privind organizarea şi funcţionarea rezidenţiatului, aprobată prin Legea nr.103/2012, cu modificările şi completările ulterioare;
	Nemodificat


	

	34.
	-------------------------------------------------
	2. modificarea şi completarea Legii nr. 282/2005 privind organizarea activităţii de transfuzie sanguină, donarea de sânge şi componente sanguine de origine umană, precum şi asigurarea calităţii şi securităţii sanitare, în vederea utilizării lor terapeutice, republicată;

Autor amendament:

Guvernul României

	

	35.
	-------------------------------------------------
	3. modificarea şi completarea Legii farmaciei nr. 266/2008, republicată, cu modificările şi completările ulterioare;
Autor amendament:

Guvernul României


	

	36.
	2. modificarea şi completarea Legii nr.95/2006 privind reforma în domeniul sănătăţii, republicată, cu modificările şi completările ulterioare, precum şi modificarea unor acte normative în domeniul sănătăţii;
	Nemodificat
	Legea nr.95/2006 privind reforma în domeniul sănătăţii, act normativ adoptat în regim de lege organică.

	37.
	3. modificarea şi completarea Legii nr.185/2017 privind asigurarea calităţii în sistemul de sănătate.
	Nemodificat
	

	38.
	VII. CULTURĂ ŞI IDENTITATE NAŢIONALĂ:
	VIII. Nemodificat
	

	39.
	1. modificarea şi completarea unor acte normative în domeniul culturii;
	Nemodificat


	

	40.
	2. aprobarea plăţii contribuţiei financiare voluntare la fundaţia “Stichting Europeana” – Olanda.
	Nemodificat


	

	41.
	-------------------------------------------------
	IX. EDUCAŢIE NAŢIONALĂ
	

	42.
	-------------------------------------------------
	- reglementări privind domeniul învăţământului universitar şi preuniversitar.
Autor amendament:

Guvernul României
	Legea educaţiei naţionale nr.1/2011, cu modificările şi completările ulterioare, este act normativ adoptat în regim de lege organică.

	43.
	VIII. CERCETARE:
	X. Nemodificat


	

	44.
	- crearea unui nou cadru legislativ coerent privind cercetarea ştiinţifică şi dezvoltarea tehnologică, cu definirea unui instrument de finanţare clar, respectiv Programul Nucleu, Program multianual, în sistem competiţional, şi care poate dezvolta rezultate ale cercetării în acord cu obiectivele Strategiei Naţionale CDI.
	- crearea unui nou cadru legislativ privind cercetarea ştiinţifică şi dezvoltarea tehnologică, cu definirea unui instrument de finanţare clar, respectiv Programul Nucleu, Program multianual, în sistem competiţional, şi care poate dezvolta rezultate ale cercetării în acord cu obiectivele Strategiei Naţionale CDI.

Aprobat:

Comisia juridică, de disciplină şi imunităţi

	Se recomandă eliminarea termenului “coerent”. 

	45.
	IX. FONDURI EUROPENE:
	XI. Nemodificat


	

	46.
	1. reglementarea unor măsuri în domeniul fondurilor europene nerambursabile;
	Nemodificat


	

	47.
	2. modificarea şi completarea Ordonanţei de urgenţă a Guvernului nr.66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, aprobată cu modificări şi completări prin Legea nr.142/2012, cu modificările şi completările ulterioare.
	Nemodificat


	Ordonanţa de urgenţă a Guvernului nr.66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, aprobată cu modificări şi completări prin Legea nr.142/2012, adoptată ca lege organică.

	48.
	X. COMUNICAŢII ŞI SOCIETATE INFORMAŢIONALĂ:
	XII. Nemodificat


	

	49.
	1. modificarea şi completarea unor acte normative în domeniul comunicaţiilor şi societăţii informaţionale;
	Nemodificat


	

	50.
	2. aderarea Secretariatului General al Guvernului la Consiliul Internaţional pentru Tehnologia Informaţiei în Administraţia Guvernamentală (ICA) şi aprobarea unor măsuri de natură financiară ce decurg din calitatea de membru, precum şi completarea Ordonanţei Guvernului nr.41/1994 privind autorizarea plăţii cotizaţiilor la organizaţiile internaţionale interguvernamentale la care România este parte, aprobată prin Legea nr.126/1994, cu modificările şi completările ulterioare.
	2. aderarea Secretariatului General al Guvernului la Consiliul Internaţional pentru Tehnologia Informaţiei în Administraţia Guvernamentală (ICA) şi aprobarea unor măsuri de natură financiară ce decurg din calitatea de membru;

Aprobat:

Comisia juridică, de disciplină şi imunităţi

	Punctul 2, Capitolul X, Art.1 grupează două intervenţii legislative distincte, asupra a două acte normative diferite. 



	51.
	-------------------------------------------------
	3. completarea Ordonanţei Guvernului nr.41/1994 privind autorizarea plăţii cotizaţiilor la organizaţiile internaţionale interguvernamentale la care România este parte, aprobată prin Legea nr.126/1994, cu modificările şi completările ulterioare.

Aprobat:

Comisia juridică, de disciplină şi imunităţi

	

	52.
	XI. TURISM:
	XIII. Nemodificat
	

	53.
	- reglementări privind pachetele de servicii de călătorie şi serviciile de călătorie asociate, precum şi pentru modificarea şi completarea unor acte normative.


	Nemodificat
	La capitolul XI - sintagma finală ”completarea unor acte normative” are caracter general, fără a se circumscrie domeniului de referinţă.


	54.
	XII. Prorogarea sau modificarea unor termene prevăzute în acte normative cu putere de lege.
	XIV. - Nemodificat


	Renumerotare ca urmare a introducerii unui nou capitol la Art.1.

	55.
	Art. 2. – În conformitate cu dispoziţiile art.115 alin. (3) din Constituţia României, republicată, ordonanţele emise de Guvern în temeiul art.1 vor fi înaintate spre aprobare Parlamentului, potrivit procedurii legislative, până la data de 31 august 2018. Nerespectarea termenului atrage încetarea efectelor ordonanţei.

	Nemodificat


	


     












     Anexa nr.2

AMENDAMENT RESPINS

	Nr. crt.
	Text

proiect de lege
	Amendamente propuse

(autorul amendamentului)
	Motivare respingere

	1.
	IV. ADMINISTRAŢIE PUBLICĂ ŞI DEZVOLTARE REGIONALĂ:
-------------------------------------------
	2. modificarea şi completarea Legii nr.165/2013 privind măsurile pentru finalizarea procesului de restituire, în materie sau prin echivalent, a imobilelor preluate în mod abuziv, în perioada regimului comunist din România, cu modificările şi completările ulterioare.

Autori amendament:

Sorin Lazăr, Ionela Viorlea Dobrică, Nicolae-Sebastian-Valentin Radu, Dănuţ Păle – deputaţi PSD şi Lucian Romaşcanu şi Liliana Zbârlea – senatori PSD

	


Consilier parlamentar,
Rodica PENESCU

